

**РЕПУБЛИКА СРБИЈА**

**Канцеларија за управљање јавним улагањима**

као наручилац

***објављујe***

 **ПОЗИВ ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЈАВНЕ НАБАВКЕ**

**НАБАВКА РАЗНОВРСНЕ ОПРЕМЕ ЗА НАУЧНО ТЕХНОЛОШКИ ПАРК У НИШУ**

**(Procurement of various equipment for The Science Technology Park building in Niš)**

**БР. ИОП/31-2019/РД (IOP/31-2019/RD)**

Република Србија је закључила уговоре о кредиту са Европском инвестиционом банком и Банком за развој Савета Европе за финансирање пројекта „Истраживање и развој у јавном сектору” и намерава да део средстава из ових кредита искористи за плаћања по уговору за подпројекат: Пројекат унапређења државне инфраструктуре за развој сектора информационих технологија: Изградња Научно-технолошког парка Ниш.

На основу члана 7. став 1. тачка 2а) Закона о јавним набавкама („Сл. гласник РС бр. 124/2012, 14/2015 и 68/2015”), а у складу са Законом о потврђивању финансијског уговора FI N. 25.497 (RS) између Европске инвестиционе банке и Републике Србије („Службени гласник РС“ – Међународни уговори“, број 5/10) закљученим дана 4. марта 2010. године у Београду, Канцеларија за управљање јавним улагањима, као наручилац, покреће међународни отворени поступак јавне набавке чији је предмет ,,**Набавка разноврсне опреме за Научно технолошки Парк у Нишу, број набавке ИОП/31-2019/РД (IOP/31-2019/RD),** („Procurement of various equipment for The Science Technology Park building in Niš), број набавке: **ИОП/31-2019/РД (IOP/31-2019/RD)**.

Канцеларија за управљање јавним улагањима, као наручилац, позива квалификоване понуђаче да учествују у набавци добара која обухвата 2 лота:

Лот 1 – Намештај, ресторанска кухиња и остала опрема **–** процењена вредност 380.000,00 ЕУР без ПДВ

Лот 2 – Електронска опрема – процењена вредност 150.000,00 ЕУР без ПДВ.

**Место испоруке:**

**За Лот 1**: Намештај, ресторанска кухиња и остала опрема:

Научно технолошки Парк Ниш

Бул. Николе Тесле

18000 Ниш, Република Србија

**За Лот 2**: Електронска опрема:

Научно технолошки Парк Ниш

Бул. Николе Тесле

18000 Ниш, Република Србија

Уговор о набавци ће бити закључен са понуђачем чија понуда буде проглашена понудом са најнижом понуђеном ценом, усаглашеном и технички одговарајућом понудом, у међунарoдном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од јануара 2020. до марта 2020. године.

Критеријум за оцену понуда је „Најнижа понуђена цена усаглашених и технички одговарајућих понуда". Рангирање понуда ће се спровести од најниже до највише понуђене цене. Понуда са најнижом понуђеном ценом је најповољнија понуда. Ова одредба важи за све лотове.

Сва лица су позвана да учествују.

Подношење понуда са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: procurement.rd@pim.gov.rs

Услови за учешће и остали елементи набавке детаљно су одређени конкурсном документацијом. Комплетна тендерска документација, на енглеском језику, ће бити објављена и доступна за преузимање свим заинтересованим лицима на интернет страници Наручиоца:

<http://www.obnova.gov.rs/english/public-procurement>

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив. Износи и валута финансијског обезбеђења понуда су одређени по лотовима у валути еуро (ЕУР) и гласе:

Лот 1 – Намештај, ресторанска кухиња и остала опрема – 10.000 ЕУР

Лот 2 – Електронска опрема – 4.000 ЕУР

За понуђаче из земље Наручиоца: наплативо у валути српски динар (РСД) по средњем курсу НБС на дан наплате гаранције.

**Крајњи рок за подношење понуда је 30. децембар 2019. године до 11 часова пре подне.**

Понуде морају бити достављене у затвореним ковертама са назнаком: „ИОП/31-2019/РД – „**Набавка разноврсне опреме за Научно технолошки Парк у Нишу, број набавке ИОП/31-2019/РД (IOP/31-2019/RD**, Канцеларија за управљање јавним улагањима, број и назив лота”, на адресу: улица Немањина бр. 22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима (по захтеву поднетом од стране понуђача).

Отварање понуда биће обављено на адреси: улица Крунска бр. 58, Приземље, Београд, дана **30. децембра 2019. године у 13 часова.**

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.